આ ગ્રંથમાં વૈષ્ણવધર્મ, વૈષ્ણવ ભક્તિ દર્શન, વૈષ્ણવોના સદાચરણ, પૂજાપાઠ ઉપર પ્રકાશ પડાયો છે. ઋગ્વેદ યજ્ઞ મંડળમાં વહેંચાયેલ છે. મંડળની અંદર સૂક્તો છે. સૂક્તોની અંદર ઋચાઓ છે. પ્રત્યેક મંડળના પુષ્પ અલગ અલગ ઋષિ હોય છે. મહર્ષિ વશિષ્ઠને બાર પુત્ર છે. જેમનાં નામ નીચે મુજબ છે. મન્યુ, ઉપમન્યુ, વ્યાધ્રપાત, મૃખિક, વૃષગણ, મ્રથ, ઇન્દ્ર, પ્રમતિ, ધમ્નિક, ચિત્રમહા કર્ણશ્રુત, વસુક અને શક્તિ છે. મહર્ષિ વશિષ્ઠ પાસે ૧૦૦૦ ગાય હતી. કામધેનુ ગાયની પુત્રી નંદિની તેમના આશ્રમમાં રહેતી હતી. મહર્ષિ વશિષ્ઠ તથા તેમનાં પત્ની અરુંધતી નંદિનીની સદૈવ સેવા કરતા હતા. આ ગાય બહુ જ અદ્ભુત હતી. એક વખત વિશ્વામિત્ર ત્યાં આવ્યા. તેમણે નંદિની જોઇ તેમનું મન લલચાયું. તેમણે વશિષ્ઠ પાસેથી નંદિની છીનવી લેવાનું મન મનાવ્યું. પરંતુ વશિષ્ઠનું તપોબળ જોતાં તેમણે તેમ કરવું ઉચિત ન માન્યું. તેમનું બ્રહ્મતેજ જોઇ વિશ્વામિત્રે પોતાનું ક્ષાત્રતેજ ત્યજી દીધું.